Document ID: /roh_data/filtered/fineweb-2-filterrobots_roh.jsonl.gz/1749

Quai respunda la regenza grischuna a la dumonda da la deputada Angela Casanova-Maron da la PLD.
Sa basond sin experientschas ch'èn vegnidas fatgas en il chantun Turitg vegnan en dumonda vaccins ch'ins enconuscha gia dapi blers onns e ch'èn per regla nunproblematics. Per exempel vaccinaziuns cunter la grippa e cunter l'encefalitis da zeccas sco era las vaccinaziuns consecutivas cunter hepatitis A, hepatitis B e hepatitis A e B, sche l'emprima vaccinaziun è vegnida fatga d'ina media u d'in medi.
Las persunas che dastgan vegnir vaccinadas ston esser saunas e ston avair almain 16 onns. Per giuditgar il stadi da sanadad ston las apotecras ed ils apotechers obtegnair ina scolaziun ed ina furmaziun supplementara correspundenta.
RR novitads 12:00